Reverenda

Reverenda (iné názvy: klerika, sutana) je dlhý odev siahajúci od krku až po členky určený pre bohoslovcov, kňazov a biskupov katolíckej cirkvi.

 Druhy 
náhľad|pápež Ján Pavol II. a biskup Antônio Felippe da Cunha vo svojich reverendách
Reverendy sú farebne a strihovo odlíšené podľa hodnosti. V rímskokatolíckej cirkvi:
 Bohoslovci/diakoni majú reverendu čiernej farby doplnenú gombíkmi. Nosia ju bohoslovci od toho ročníka, od ktorého určí diecézny biskup.
 Kňazi používajú čiernu reverendu; na Slovensku ju dopĺňa pelerína okolo krku, ktorá sa v iných krajinách udeľuje iba doktorom teológie.
 Monsignorská reverenda je:
 pre kaplánov Jeho Svätosti rovnaká ako pre kňazov, ale s fialovým lemovaním a hodvábnym pásom;<ref>Cæremoniale Episcoporum, §1209</ref>
 pre apoštolských protonotárov a prelátov Jeho Svätosti rovnaká ako pre biskupov nižšie, ale biret v chórovom odeve je čierny a preláti J. S. nemôžu nosiť hodvábny plášť.Cæremoniale Episcoporum, §1208</ref>
 Biskupská reverenda je:
 čierna s červeným hodvábnym lemovaním (gombíky, obruby a švy), fialovým hodvábnym pásom so strapcami a dobrovoľnou pelerínou s fialovým lemovaním; nosí sa s pektorálom (náprsným krížom), pileolou a biskupským prsteňom; môže sa nosiť s fialovými ponožkami, čiernym plsteným klobúkom so šnúrou a strapcami zelenej farby, plášťom z fialového hodvábu (ferraiolo) a čiernym plášťom (prípadne s pelerínou);<ref>Cæremoniale Episcoporum, §1203
 s chórovým odevom sa používa reverenda fialovej farby s fialovým hodvábnym pásom so strapcami; používa sa s ľanovou rochetou, ďalej mozetou, pileolou, biretom a ponožkami (všetko fialovej farby), pektorálom na zelenej šnúre a čiernymi topánkami; pri slávnostnejších príležitostiach sa môže použiť aj veľká kappa fialovej farby (cappa magna'').''Cæremoniale Episcoporum, §11991201
 Kardinálska reverenda je:
 rovnaká ako biskupská, ale všetko, čo je pre biskupov fialovej farby, je pre kardinálov červené; okrem toho sú pás, pileola a plášť z ripsového hodvábu;
 chórový odev je rovnaký ako biskupský okrem farby (všetko fialové je pre kardinálov červené) a toho, že biret nemá brmbolec a je z ripsového hodvábu.''Cæremoniale Episcoporum, §1205
 Pápež používa reverendu bielej farby s bielymi gombíkmi a pelerínou okolo krku. Okolo pásu má cingulum, na ktorom je vyšitý jeho pontifikálny erb. Emeritný pápež Benedikt XVI. používal taktiež bielu reverendu, avšak na znak jeho emeritného postavenia nosil reverendu bez peleríny a cingula (nakoľko pelerína je naviazaná na úrad, ktorého len aktívni nositelia sú oprávnení ju mať).

 Referencie 

Kategória:Náboženstvo
Kategória:Liturgický odev